Učenici 8.a i 8.b razreda!

Današnja video lekcija je Višestrukosložena rečenica.

* najprije u udžbeniku pročitajte str. 76.,77.,78. i 79.
* pogledajte video lekciju <https://www.youtube.com/watch?v=ApxNyWEgdNs>
* u bilježnicu zapišite plan ploče

**PLAN PLOČE:**

**Višestrukosložena rečenica**

1.Došli smo na bazen.

2. Bazen je bio plitak. **jednostavna rečenica**

3. Mene je bilo strah.

4. Nisam se usudio skočiti.

Došli smo na bazen **koji**  je bio plitak, **ali**  mene je bilo strah **i**  nisam se usudio skočiti.

1. surečenica 2. surečenica 3. surečenica 4. surečenica

Došli smo na bazen **glavna surečenica**

**koji**  je bio plitak, **zavisna surečenica** (atributna)

**ali**  mene je bilo strah **nezavisna surečenica** (suprotna)

**i**  nisam se usudio skočiti. **nezavisna surečenica**(sastavna)

**Višestrukosložena rečenica ima tri i/ili više predikata, složena je od triju ili više surečenica.**

**U višestruko složenu rečenicu mogu se uklopiti i zavisne i nezavisne surečenice.**

**Kako lako i brzo odrediti sastav višestrukosložene rečenice:**

* najprije podcrtaj predikate
* po smislu odredi surečenice i odvoji ih kosom crtom
* zaokruži veznik i vezničke riječi (glavna surečenica obično nema veznik)
* vrstu rečenice određuj tek nakon što si postaviš odgovarajuće pitanje s rečenicom koju surečenica dopunjuje

Nakon što prepišete plan ploče, napišite i riješite sljedeće zadatke:

ZADATCI:

**1. Zadatak ima dva dijela:**

**a) podcrtaj predikate u zadanoj rečenici, okomitim crtama odijeli surečenice, zaokruži**

**veznike**

**b) odredi vrste surečenica (vrstu nezavisnosloženih i zavisnosloženih rečenica)**

Magle su se doista uzele dizati i miješati s oblacima, ali je počeo padati snijeg, najprije u sitnim tvrdim zrnima, zatim u velikim bijelim krpama, koje su zrakom ovamo-onamo letjele, dok se nije gusto spustio, i za kratak čas sve prikrio svojim čistim bijelim plaštem.

(Ksaver Šandor Đalski)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2**. Zaokruži slova uz jednostruko složene rečenice (rečenice koje imaju dva predikata).**

a) Eugen Kumičić, hrvatski književnik, rođen je u Brseču.

b) Rekao je, mislim, da će doći oko deset.

c) Visoko nad morem u velikom zavoju vuče se carska cesta po golim bočinama, no s obale vidi se samo sivkasti zid koji teče uz nju kroz cijelu dragu. (Eugen Kumičić)

d) Probudio sam se vrlo rano dok su drugi još spavali. (Antun Šoljan)

e) Nekoć je na otoku bio samostan. (Antun Šoljan)

**3. Pozorno pročitaj zadanu višestruko složenu rečenicu.**

Volim Kupu u rano proljeće kad se jedna mala rimska nimfa budi u njezinu dnu i od njezinih se osmijeha vinogradi zelene, a promatrajući tu zelenu pjegu, koja putuje turopoljskim selima, osjećaš zeleni Kupin dah i znaš da je najljepši osmijeh proljeća. (Matko Peić)

**a) Prepiši glavnu rečenicu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b) Odredi broj nezavisnih surečenica.** \_\_\_\_\_\_\_\_\_\_\_\_\_\_\_\_\_\_\_\_\_

**c) Odredi broj zavisnih surečenica.** \_\_\_\_\_\_\_\_\_\_\_\_\_\_\_\_\_\_\_\_\_

* riješene zadatke u bilježnici poslikajte i pošaljite mi putem privatne poruke na Yammer najkasnije do kraja sutrašnjeg dana, 19.3.2020.